**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 601-03/23-01/7

URBROJ: 2182-03-02-23-1

Skradin, 26. svibnja 2023.g.

Na temelju članka 20. stavka 5. Zakona o predškolskom odgoju i obrazovanju („Narodne novine“ broj 10/97, 107/07,94/13, 98/19 i 57/22) i članka 34. Statuta Grada Skradina („Službeni vjesnik Šibensko-kninske županije“, broj 3/21, 15/22), Gradsko vijeće Grada Skradina na 15. sjednici, održanoj dana 26. svibnja 2023. godine, donosi

**O D L U K U**

**o načinu ostvarivanja prednosti**

**pri upisu djece u Dječji vrtić Skradin**

**l. OPĆE ODREDBE**

**Članak 1.**

Ovom Odlukom utvrđuje se način ostvarivanja prednosti pri upisu djece u Dječji vrtić Skradin ( u daljnjem tekstu: Vrtić), čiji je osnivač Grad Skradin.

**Članak 2.**

Riječi i pojmovi koji imaju rodno značenje korišteni u ovoj Odluci odnose se jednako na muški i ženski rod bez obzira jesu li korišteni u muškom ili ženskom rodu.

**II. UTVRĐIVANJE PREDNOSTI PRI UPISU**

**Članak 3.**

Svako dijete rane i predškolske dobi ima pravo upisa u dječji vrtić sukladno zakonu.

Za dijete koje je obvezno pohađati predškolu Grad Skradin je dužan osigurati mjesto u dječjem vrtiću ili osnovnoj školi koja provodi obvezni program predškole.

Prednost pri upisu u Dječji vrtić imaju djeca koja zajedno s oba roditelja, odnosno samohranim roditeljem ili jednim roditeljem ukoliko se radi o jednoroditeljskoj obitelji, imaju prebivalište na području Grada Skradina.

Prednost pri upisu u Vrtić za iduću pedagošku godinu imaju djeca koja do 1. travnja tekuće godine navrše četiri godine života.

-2-

**Članak 4.**

Iznimno od stavka 4. u članku 3. ove Odluke, ako Vrtić ne može upisati svu prijavljenu djecu, nakon upisa djece iz stavka 2. u članku 3. ove Odluke, djeca se upisuju na način da prednost pri upisu imaju djeca koja zajedno s roditeljima imaju prebivalište na području Grada Skradina, djeca oba zaposlena roditelja, djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca koja su ostvarila pravo na socijalnu uslugu smještaja u udomiteljskim obiteljima, djeca roditelja invalida Domovinskog rata, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca iz obitelji s troje ili više djece te djeca roditelja koji primaju doplatak za djecu ili roditelja korisnika zajamčene minimalne naknade.

Ako se sva prijavljena djeca mogu upisati u Vrtić, neće se primjenjivati kriteriji za ostvarivanje prednosti.

U slučaju upisa djece čiji roditelji, odnosno skrbnici imaju prebivalište izvan područja Grada Skradina, roditelji – skrbnici plaćaju punu cijenu usluge za program u koji se dijete upisuje, a od svojeg nadležnog tijela lokalne samouprave na čijem području imaju prebivalište mogu tražiti suglasnost za sufinanciranje uz zaključenje sporazuma između odgovarajućih jedinica lokalne samouprave o zajedničkoj provedbi predškolske djelatnosti u takvu svrhu.

**Članak 5.**

Ukoliko se sva prijavljena djeca ne mogu upisati u Vrtić, primjenjivati će se zakonski kriteriji za djecu koja obvezno pohađaju predškolu odnosno za djecu koja do 1.travnja tekuće godine navrše četiri godine života te redoslijed za ostvarivanje prednosti pri upisu primjenom modela bodovanja kako slijedi:

|  |  |  |  |
| --- | --- | --- | --- |
|  | **KRITERIJI** | **DOKUMETACIJA** | **MJERILA BODOVANJA** |
| 1. | Djeca koja imaju prebivalište na području Grada Skradina | Uvjerenje o prebivalištu za dijete i roditelje | 30 bodova |
| 2. | Djeca oba zaposlena roditelja | Potvrda o zaposlenju roditelja  Za svakog roditelja dokaz o zaposlenju / elektronički zapis iz evidencije Hrvatskog zavoda za mirovinsko osiguranje | 25 bodova |
| 3. | Djeca s teškoćama u razvoju i kroničnim bolestima | Preslika zdravstvene i druge dokumentacije (sukladno članku 6. Državnog pedagoškog standarda) | 15 bodova |
| 4. | Djeca samohranih roditelja | Smrtni list za preminulog roditelja ili potvrda o nestanku drugog roditelja ili rješenje Hrvatskog zavoda za socijalni rad o privremenom uzdržavanju djeteta, Pravomoćna presuda o razvodu braka | 10 bodova |
| 5. | Djeca koja su ostvarila pravo na socijalnu uslugu smještaja u udomiteljskim obiteljima | Presliku rješenja da je dijete u udomiteljskoj obitelji | 10 bodova |
| 6. | Djeca roditelja invalida Domovinskog rata | Rješenje o statusu HRVI | 4 boda |
| 7. | Dijete jednoroditeljske obitelji | Rodni list djeteta ne stariji od 3 mjeseca, odluka o roditeljskoj skrbi, uvjerenje Hrvatskog zavoda za socijalni rad o jednoroditeljskoj obitelji | 3 boda |
| 8. | Djeca osoba s invaliditetom  upisanih u očevidnik osoba s invaliditetom | Nalaz i mišljenje o težini i vrsti invaliditeta – oštećenju funkcionalnih sposobnosti Zavoda za vještačenje, profesionalnu rehabilitaciju i zapošljavanje osoba s invaliditetom | 3 boda |
| 9. | Dijete iz obitelji s troje ili više djece | Za svako dijete rodni list ili izvadak iz Matice rođenih ili potvrda o rođenju djeteta | po 2 boda za svako dijete |
| 10. | Djeca roditelja koji primaju doplatak za djecu ili roditelja korisnika zajamčene minimalne naknade. | Važeće rješenje o primanju dječjeg doplatka ili zajamčene minimalne naknade  Preslika rodnog lista ili izvatka iz Matice rođenih ili potvrda o rođenju | 2 boda |

Roditelji koji se pozivaju na neki od kriterija za ostvarivanje prednosti, prijavi za upis dužni su priložiti dokumentaciju kako je navedeno u tablici.

Za točnost podataka iz prethodnog stavka ovog članka odgovorne su osobe koje su izdale dokumente, odnosno podnositelj zahtjeva. U slučaju osnovane sumnje u točnost podataka iz priloženih dokumenata Povjerenstvo koje obavlja upis može obaviti provjeru.

Podnositelji prijava koji nisu priložili odgovarajuće dokaze ne mogu se pozivati na prednost pri upisu.

Prednost pri upisu unutar pojedinih skupina djece ima dijete koje se može razvrstati u više navedenih skupina, čime prikuplja veći broj bodova.

-4-

**Članak 6.**

Bodovi utvrđeni po kriterijima iz članka 5. ove Odluke zbrajaju se i na temelju ukupnog broja bodova utvrđuje se lista prioriteta na koju se redom stavljaju prijave podnositelja od većeg broja bodova do najmanjeg.

Ako i nakon primjene utvrđenih kriterija više prijava podnositelja ostvaruje isti broj bodova svrstavanje se obavlja po datumu rođenja djeteta, od najstarijeg ka mlađemu.

**Članak 7.**

Djeca koja se tijekom godine ispišu iz Vrtića, u novoj pedagoškoj godini nemaju nikakvu prednost pri upisu na temelju ranije stečenog upisnog statusa. Za njih će se utvrđivati broj bodova kao i za svu novoprimljenu djecu po kriterijima utvrđenima Odlukom.

Izuzetak iz pravila iz prethodnog stavka ovog članka su djeca koja zbog svog trenutnog psihofizičkog stanja nisu mogla pohađati Vrtić više mjeseci ili cijelu pedagošku godinu.

**III. ZAVRŠNE ODREDBE**

**Članak 8.**

Mjerila i postupak upisa djece u Vrtić, organizacija prijema novoupisane djece, prava i obveze roditelja djece - korisnika usluga Vrtića te uvjeti pod kojim dijete može biti ispisano iz Vrtića utvrđuje se Pravilnikom o upisu i mjerilima upisa djece u Dječji vrtić kojeg donosi Upravno vijeće Dječjeg vrtića Skradin uz prethodnu suglasnost Gradskog vijeća Grada Skradina.

**Članak 9.**

Ova Odluka stupa na snagu prvog dana od dana objave u „Službenom vjesniku Šibensko-kninske županije“.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.